Keywords

Subject of the case

Resolutiivosa



Keywords

Keskkond – Teatavate projektide keskkonnamõju hindamine – Direktiivid 85/337, 96/61 ja 2008/1 (Euroopa Parlamendi ja nõukogu direktiiv 2008/1, artikli 2 punkt 15, ja artikkel 16; nõukogu direktiiv 85/337 (muudetud direktiiviga 2003/35) artikli 1 lõige 2 ja artikkel 10a, direktiiv 96/61 (muudetud direktiiviga 2003/35) artikli 2 punkt 14 ja artikkel 15a) (vt punktid 20–23, resolutsiooni punkt 1)

2. Keskkond – Teatavate projektide keskkonnamõju hindamine – Direktiivid 85/337, 96/61 ja 2008/1 (Euroopa Parlamendi ja nõukogu direktiiv 2008/1, artikkel 16; nõukogu direktiiv 85/337 (muudetud direktiiviga 2003/35) artikkel 10a ja direktiiv 96/61 (muudetud direktiiviga 2003/35) artikkel 15a) (vt punktid 27–29, 31, resolutsiooni punkt 2)

Subject of the case

Ese

Eelotsusetaotlus – Högsta domstolen – Nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (EÜT L 175, lk 40; ELT eriväljaanne 15/01, lk 248) (muudetud Euroopa Parlamendi ja nõukogu 26. mai 2003. aasta direktiiviga 2003/35/EÜ, milles sätestatakse üldsuse kaasamine teatavate keskkonnaga seotud kavade ja programmide koostamisse ning muudetakse nõukogu direktiive 85/337/EMÜ ja 96/61/EÜ seoses üldsuse kaasamisega ning õiguskaitse kättesaadavusega (ELT L 156, lk 17; ELT eriväljaanne 15/07, lk 466)) artikli 1 lõike 2, artikli 6 lõike 4 ja artikli 10a tõlgendamine – Nõukogu 24. septembri 1996. aasta direktiivi 96/61/EÜ saastuse kompleksse vältimise ja kontrolli kohta (EÜT L 257, lk 26; ELT eriväljaanne 15/03, lk 80) (muudetud direktiiviga 2003/35/EÜ) artikli 2 punkti 14 ja artikli 15a tõlgendamine – Liikmesriigi õigusnormid, mis lubavad kohalikel mittetulundusühingutel osaleda keskkonnaohtliku tegevuse eelneva heakskiitmise menetluses, kuid seavad sellise ühingu poolt heakskiitmise otsuste edasikaebamise tingimuseks, et keskkonnakaitse peab olema selle ühingu põhikirjaline eesmärk, et ühing peab olema tegutsenud vähemalt kolm aastat ning et sellel peab olema vähemalt 2000 liiget.

Resolutiivosa

Resolutsioon

1. Asjaomasel üldsusel nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (muudetud Euroopa Parlamendi ja nõukogu 26. mai 2003. aasta direktiiviga 2003/35/EÜ) artikli 1 lõike 2 ja artikli 10a tähenduses, samuti nõukogu 24. septembri 1996. aasta direktiivi 96/61/EÜ saastuse kompleksse vältimise ja kontrolli kohta (muudetud direktiiviga 2003/35) artikli 2 punkti 14 ja artikli 15a tähenduses – kusjuures viimati nimetatud sätted on üle võetud Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta artikli 2 punkti 15 ja artiklisse 16 –, peab olema õigus vaidlustada otsus, millega liikmesriigi kohtusüsteemi kuuluv instants on lahendanud projekti teostusloa taotluse, olenemata rollist, mida kõnealune üldsus on juba etendanud vastava taotluse läbivaatamisel, võttes osa nimetatud instantsis toimunud menetlusest ning esitades selle käigus oma seisukohad.

2. Direktiivi 85/337 (muudetud direktiiviga 2003/35) artikliga 10a ja direktiivi 96/61 (muudetud direktiiviga 2003/35) artikliga 15a – kusjuures viimati nimetatud artikkel on üle võetud direktiivi 2008/1 artiklisse 16 – on vastuolus liikmesriigi õigusnorm, mis annab õiguse esitada kaebus vastavalt direktiivi 85/337 (muudetud direktiiviga 2003/35) ja direktiivi 96/61 (muudetud direktiiviga 2003/35) kohaldamisalasse kuuluva tegevusega seotud otsuse peale üksnes sellistele keskkonnakaitset edendavatele valitsusvälistele organisatsioonidele, kellel on vähemalt 2000 liiget.